open-index/open-wikipedia-markdown huggingface dataset:
Dasabala

**Dasabala** iku juru misaya mina, kawula ing negara Cedhiwisaya, kawulane Prabu Basuparicara (Prabu Basukiswara). Kajaba dadi juru misaya mina, uga dadi juru nglakokaké prau ing Kali Jamuna.

Sawijining dina, jaringe Dasabala entuk iwak gedhe banget. Dasabala ora kuwat ngangkat dhewekan menyang dharatan, kepeksa njaluk tulung wong liya, dikon ngewangi. Bareng wis ana ing dharatan, iwak iku dumadakan nglairake bayi dhampit (bayi lair bareng sedina lanang lan wadon). Sawise iku, ilang wujuding iwak, dadi widadari Dewi Adrika.

"Dasabala, aku nedya nrima marang kowe. Awit saka pitulunganmu sakanca, aku bisa nglairake anakku ing dharatan. Aku kang rikala mau wujud iwak gedhe kang kokjaring lan kokangkat bareng-bareng. Aku salugune widadari kahyangan, jenengku Dewi Adrika. Duking nguni aku kena upatane sawijining brahmana, awit nampik panglamare. Sawise ngesotake aku, brahmana mau kawijil sabdane yen ing tembe aku bakal bisa uwal saka papa cintraka wujud iwak, sawise nglairake bayi dhampit. Mula saka iku, sawise aku bisa nglairake bayi dhampit iki, aku bisa bali wujud widadari kaya wingi nguni. Satemene, bayi iki putrane Prabu Basuparicara, narendra ing Cedhiwisaya. Mula saka iku, aja wedi kangelan. Bayi iki aturna marang ratu gustimu, lan critakna lelakonku iki," ngendikane Dewi Adrika.

"Inggih Sang Dewi. Menawi  mekaten karsa paduka, kula kantun ndherek. Bayi putra paduka punika badhe kula sowanaken wonten ngarsanipun Sinuwun Prabu Basuparicara."

Sawise paring piweling marang Sang Dasabala, Dewi Adrika banjur kondur ing karang kawidadaren.

Bayi dhampit enggal digawa dening Dasabala menyang kadhaton Cedhiwisaya, diaturake Sang Prabu kaya pitungkase Dewi Adrika.

Saka keparenge Prabu Basuparicara, bayi kakung kapundhut, wondene bayi wadon diparingake marang Dasabala, kapurih digulawenthah. Bayi kakung kaparingan pusaka asma Raden Durgandana ya Raden Matsyapati (Matswapati), dene bayi wadon keparingan tetenger Dewi Durgandini.

Matsya tegese iwak, pati tegese ratu. Matsyapati mengku teges ratuning iwak. Durgandini, dur tegese ala, gandini tegese ganda. Durgandini mengku teges sing ambune ala, awit gandane Dewi Durgandini amis, jalaran lair saka guwagarbane iwak.

## Sumber 
• Samak Majalah Djaka Lodhang irah-irahan "Dasabala"
Yoshinoya

yaiku jaringan réstoran waralaba *gyūdon* (*beef bowl*) paling gedhé ing Jepang. Jaringan kasebut diadegake ing Jepang ing taun 1899. Slogan Yoshinoya yaiku 
sing nuduhake pentinge pelanggan, layanan sacara pribadi, lan kualitas. Jeneng populer kanggo Yoshinoya yaiku *yoshigyū* (吉牛), singkatan saka Yoshinoya no gyūdon (吉野家の牛丼, gyūdon Yoshinoya).

## Rujukan 
## Pranala njaba 
*
Borg (ménéjer klaster)

**Borg** yaiku ménéjer klaster kang ancasé kanggo nyepakaké panataning job aplikasi jroning akèh mesin klaster komputer. Borg lumrahé dianggo ing Google. Borg uga dadi inspirasi awal pangrembakan piranti alus kang saèmper, kaya ta Docker lan Kubernetes.

## Uga delengen 
* Apache Mesos
* Pratélan piranti alus panataning klaster
* Kubernetes
* DC/OS
* Virtualisasi tingkat sistem operasi (kontainerisasi)

## Rujukan 
## Wacan bacutan 
* A New Era of Container Cluster Management with Kubernetes
The Egg (crita cekak Weir)

"**The Egg**" yaiku crita cekak (cerkak) kang digawé déning panitra kabangsan Amérika Sarékat Andy Weir lan dibabar ing situs wèbé nalika 15 Agustus 2009. "The Egg" iku cerkak kalokané Weir lan dipertal nganti punjul 30 basa déning para pamaosé. Isi saka crita iki yaiku babagan wong lanang yuswa 48 taun tanpa asma kang nemu "surasaning urip" sawisé piyambaké tilar donya.

## Sinopsis 
"The Egg" nyritakaké paraga baku mawa tembung sesulih "kowé" (paraga kang diajak guneman) lan Gusti mawa tembung sesulih "ingsun" (narator crita). Kowé iku wong lanang yuswa 48 taun kang tilar donya jalaran kacilakan montor rodha papat, pepanggihan kalihan Gusti kang nyruwé yèn kowé wis tau diréinkarnasi makaping-kaping, kaya nalikané kowé réinkarnasi dadi wong tani wadon ing Cina rikala 540 Masèhi. Gusti nuli mratélaké yèn kowé tansah diréinkarnasi ngliwati wektu. Kabèh manungsa kang tau urip lan bakal urip yaiku inkarnasining awakmu. Wiwit kowé dadi Abraham Lincoln, Adolf Hitler, lan Yésus. Gusti nyruwé yèn kowé uga tau dadi John Wilkes Booth, saben kurban Holocaust, lan saben wong kang ngetutaké Yésus. Kanggo katrangan kang luwih jangkep, kaya mangkéné pethikaning "The Egg": "Saben wong kang kolarani... kowé nglarani awakmu dhéwé. Saben kabecikan kang kolakoni, kowé nglakoni marang awakmu dhéwé. Saben swasana bungah utawa rudatin kang dialami saben wong, utawa bakal dialami mbésuké, kabèh dialami déning awakmu."

Gusti uga nyruwé yèn sejatiné ana makluk mèmper gusti liyané ing pernah liya, lan ing sawijining dina kowé uga bakal dadi gusti sawisé nglakoni kauripan sakabèhing jalma manungsa. Sakabèhing jagad raya karipta awujud endhog gedhi mawa akèh jagad raya ing jeroné namung kanggo paraga baku (sakabèhing jalma manungsa). Ing pungkasaning crita, kowé dituntun Gusti tumuju endhog gedhi, lan nuli diréinkarnasi kanggo nglakoni kauripan sabanjuré.

## Budaya populèr 
Juru nembang rap Logic nggunakaké "The Egg" minangka sumber inspirasi albumé asesirah *Everybody* nalika taun 2017, mligi ing tembang "Waiting Room" kang nggambaraké Neil DeGrasse Tyson minangka Gusti.

Minangka pepélinging sepuluh taun "The Egg", *channel* YouTube Kurzgesagt nggawé animasi adhedhasar "The Egg" kanthi idiné Weir lan dibabar nalika 1 Sèptèmber 2019.

## Uga delengen 
* Hiranyagarbha
* Endhog kosmik
* Individualisme binuka
* Adwaita Wedanta
* Panpsikisme
* Solipsisme

## Rujukan 
## Pranala njaba 
* The Egg (layang pepak)
*  déning Kurzgesagt
GNOME Archive Manager

**Archive Manager** (sadurungé aran **File Roller**) yaiku pangarsip barkas ing lingkungan dhèstop GNOME.

Archive Manager bisa:
* Nggawé lan ngowahi barkas arsip
* Ndeleng isi arsip
* Ndeleng barkas kang ana ing arsip
* Ngèkstrak barkas saka arsip

## Format barkas 
Panyengkuyungan format arsip tinamtu ing Archive Manager mbutuhaké pustaka èksternal. Format arsip kang disengkuyung antarané yaiku:

* 7z
* ace
* ar
* alz
* apk
* arj
* bin
* br
* bz
* bz2
* cab
* cbz
* cbz
* cpio
* crx
* deb (waca)
* dll
* ear
* epub
* exe
* gz
* iso (waca)
* jar
* lha
* lhz
* lrz
* lz
* lz4
* lzh
* lzma
* lzo
* pkg
* rar
* rpm (waca)
* rzip
* snap
* sit
* sqsh
* tar
* xar
* xip
* xz
* z
* zip
* zoo
* zst

## Watesan 
Archive Manager ora nduwé pilihan canggih yèn kapéngin ngomprès mawa tingkat komprèsi béda sarana GUI (dhuwur, normal, asor/gelis, lsp). Ananging, bab iki bisa disetèl nganggo dconf-editor, utawa gconf-editor vèrsi lawas ing GNOME 2.

## Uga delengen 
* Xarchiver
* Prabandhingan format arsip
* Prabandhingan pangarsip barkas

## Rujukan 
## Pranala njaba 
* 
* Panuntun 
* Kodhe sumber
Emban Sepetmadu

**Emban Sepetmadu** iku abdidalem kraton, kang gaweyane ngladeni kabeh kabutuhane ratu sesembahane lan kulawargane Sang Prabu. Wujude emban ayu lanyapan (mbranyak), busanane prasaja banget. Rambute digelung model gelung tekuk, sumpinge gubahan sorengpati. Nyothe golok ing lempeng kiwane, minangka gegamane sawanci-wanci ngadhepi bebaya. Kajaba kuwi, golok iku uga mujudake jangkepe busana nalika nindakake pakaryane minangka abdining ratu.

Emban Sepetmadu mesthi diampingi Emban Wilaja sing rupane uga ayu, luruh (ndhingkluk). Kekarone ora bisa dipisahake. Ing ngendi papan, yen ana Emban Sepetmadu mesthi uga ana Emban Wilaja. Emban ayu 2 iki yen ing pagelaran wayang kulit mesthi metu dhisik dhewe, ing jejer sepisanan. Obahing awak nggambarake wis rampung pakaryane anggone nyawisake ubarampening upacara keprabon.

Wayang Emban Sepetmadu iki kalebu wayang srambahan, tegese bisa disilih kanggo paraga liya sing ora ana wayange, kayata garwane pandhita ing pertapan, utawa kanggo nggambarake wanita desa sing watake kenes lan kendel, randha kembang/wulanjar (randha kang isih enom durung nduwe anak).
Greg Kroah-Hartman

**Greg Kroah-Hartman** (**GKH**) yaiku pangembang kernel Linux. Kawit April 2013, piyambaké dadi pangopèn kernel Linux vèrsi stabil, subsistem stag, Kajaba iku, piyambaké makarya ing Novell ing dhivisi Lab SUSE, lan nganti 1 Fèbruari 2012 makarya ing Linux Foundation.

## Biografi
Kroah-Hartman iku rekan panganggit *Linux Device Drivers* (édhisi ka-3) lan panganggit *Linux Kernel in a Nutshell*, saha piyambaké tau dadi pambesut ing *Linux Journal*. Piyambaké uga nyumbang artikel menyang *LWN.net*, situs pawartaning Linux.

Kroah-Hartman kerep maringi pitulung bab dhokumèntasi pangrembakaning kernel lan driver lumantar sesorah lan tutorial. Ing 2006, piyambaké mbabar *CD image* kang ngandhut matéri pangenalan pangrembakaning *device driver* Linux marang pamrogram.

Piyambaké uga miwiti pangrembakaning openSUSE Tumbleweed, édhisi *rolling release* openSUSE.

Ing April 2021, Kroah-Hartman peparing wara-wara putusan kang ora mikolèhi Universitas Minnesota nyumbang kodhe menyang kernel Linux lan mbalèkaké sakabèhing tambalan (*patch*) saka Universitas Minnesota sawisé para panalitiné sengaja nambahi tetuma (*bug*) ing *penetration test* kang ora kawenang.

## Buku 
* 
* 

## Rujukan 
## Pranala njaba 
* Blog Greg Kroah-Hartman
* Kaca bab Linux ing situs Greg Kroah-Hartman
* Pratélan artikel anggitané Greg Kroah-Hartman ing *Linux Journal*
* Pratélan artikel anggitané Greg Kroah-Hartman ing *LWN*
* Artikel HOWTO-né Greg Kroah-Hartman bab pangrembakaning kernel Linux
* Linux Driver Project
* Vidéo Greg Kroah-Hartman ing Hannover Industry Trade Fair, Jerman, Mèi 2008
* Greg Kroah-Hartman Linux Plumbers Keynote (vidéo)
.az

thumb|Logo .az
**.az** iku kodhe nagara ranah internet tingkat paling dhuwur kanggo Azerbaijan.

## Pranala njaba 
* IANA .az whois information  
* AZNIC
Batu Sangkar

**Batu Sangkar** iku kutha kabupatèn ing Tanah Datar, Indonésia. Ibukutha kabupatèn ing Tanah Datar, kabupatèn iki minangka pusat papréntahan Tanah Datar, Sumatra Kulon, Indonésia. Ana bupati lan wakil bupati yaiku tanah datar kabupaten.
Jejuluk pakurmatan Melayu

Basa Malayu nduweni sistem gelar sing rumit lan gelar kehormatan, sing isih akeh digunakake ing Malaysia, Brunei. Ing Singapura ing ngendi gelar kulawarga kraton Melayu dibuwang dening pamaréntah kolonial Inggris ing taun 1891, dheweke njupuk gelar sipil kanggo para pemimpine. Filipina uga kanthi historis nggunakake gelar Melayu ing jaman pra-Hispanik minangka bukti saka tokoh sajarah Rajah Sulaiman, Lakandula lan Dayang Kalangitan. Gelar Melayu isih digunakake dening kulawarga kerajaan tradisional Sulu, Maguindanao, Maranao lan Iranun ing Filipina kidul

## Réferènsi 
## Pranala njaba 
* "Special list of federal and state honours", awarded 2002–2009, *The Star*
* Correct Forms of Address in 
* "Selangor Sultan strips trader of title", Aug2007, *Malaysian Bar*
* "NasionCom founder charged with graft", 20 May 2008, *The Star*
Kusir

, Massachusetts, 1902]]
 ing Kutha Nganjuk nalika mangkat laut ninggal koplakan, 2021]]
, gambar kapundhut saderengipun warsa 1917 - kendhit kang kaagem dening kusir nuduhaken kasugihaning bendaranipun]]
**Kusir** inggih punika tiyang ingkang nggelak kudha utawi jaran saking nginggilipun rata, dhokar, andhong, lan kendharaan sapanunggalanipun ingkang dados srana titihaning pra penumpang. 

Ayahan kang utama tumrap para kusir inggih punika nyepeng kendhalining jaran (utawi kewan sanes kadosta bagal). Wonten kahanan mligi, anggenipun ngayahi karya, kusir kerep kabiyantu dening pekathik ingkang bakal ngrencangi kusir kagem nangani kahanan punapa kemawon kang boten saget dipun*kontrol* kusir saking nginggilipun rata.

## Étimologi
Tembung "kusir" punika salah satunggaling tembung *serapan* saking tembung Basa Wlandi "koetsier". Tembung "koetsier" piyambak kaanggit saking tembung "koets" ingkang ngemu suraos "rata".
Bruk (pakean jaran)

**Bruk** ("brʊk") inggih punika aranipun salah satunggaling perangan pakean jaran ingkang kapasang ngubengi kempolipun jaran utawi kudha kang anggeret rata lan saget katumrap ugi kagem jaran tumpak. Tumrap ing lapak kreta, dhokar, lan ugi lapak tumpak, bruk bakalipun amekak kêncêng nalika lampahing kudha mindhak alon utawi nalika kudha mlampah ing dhun-dhunan. Bruk dipunangge kagem srana pangêrèman rata, lan utawi ugi kagem srana nyetabilaken momotan tumrap jaran tumpakan lan amotan.
Sinkronisasi pangluru

**Sinkronisasi pangluru** (ajeg dicekak dadi ***sync***) yaiku layanan awan lelahanan kang dicepakaké vèndor pangluru wèb kanggo andum setèlan lan data menyang piranti-piranti kang kapasang pangluru sa-vèndor, umpamané Firefox ing PC sinkron karo Firefox ing Android. Fitur iki lumrahé dianggo kanggo madhakaké setèlan pangluru ing pirang-pirang piranti. Naraguna kudu login menyang akun pangluruné saperlu nyinkronaké sawijining pangluru.

## Prabandhingan 
Ing isor iki pratélan bab-bab kang disinkron déning pangluru kang nyepakaké layanan sinkronisasi. Kajaba salah siji pangluru, Chromium kang wis ora bisa sinkron karo Google Chrome.

## Rujukan
Tablet resula marang Ea-nāṣir

thumb|Tablet resula kang kapacak ing British Museum.|alt=Tablet pesagi dawa saka lempung werna soga kang sawutuhé tinulis mawa aksara paku.
**Tablet resula marang Ea-nāṣir** ( 81) yaiku tablet lempung kang tinulis rikala taun 1750 SM lan kinirim marang wong Ur kuna. Tablet iki ngamot resulaning kang langganan aran Nanni marang sudagar aran Ea-nasir. Tableté tinulis mawa aksara paku Akkadia lan dianggep minangka resula katulis paling lawas. Sapréné tablet iki sinimpen ing British Museum.

Ea-nasir lelana menyang Dilmun saperlu tuku tembaga, banjur tembagané mau didol ing Mésopotamia. Ing wusana tinamtu, dhèwèké ngedol *ingot* tembaga menyang Nanni. Nanni ngirim abdiné kang nggawa dhuwit kanggo nglunasi pambayarané. Nani nganggep tembaga kang dituku mau kuwalitasé ala (ing isoré standar) lan wegah nampa barangé.

Tanggepané Nanni yaiku nggawé layang resula mawa aksara paku marang Ea-nasir. Ing tablet katulis resulaning Nanni marang Ea-nasir babagan pangiriman tembaga mawa kuwalitas kang salah lan prakara-prakara liya nalika pangiriman. Nanni uga ngresula ngenani solah ala Ea-nasir tumrap abdiné (kang dikongkon mbayar). Nalika nulis layang, Nanni kandha yèn dhèwèké wegah nampa tembagané, ananging kudu mbayar barangé.

## Andharan 
Tablet iki ndarbèni dhuwur 116 milimèter, amba 50 mm, kandel 26 mm, lan tableté rada rusak.

## Tablet liya 
Tablet liya uga tinemu ing mbruk-mbrukan kang pinercaya dadi papan padunungané Ea-nasir. Ing kana ana layang saka wong aran Arbituram kang ngresula yèn dhèwèké durung nampa tembagané, déné sing liya kandha yèn dhèwèké walèh nampa tembaga ala.

## Rujukan 
### Wacan bacutan 
* 
* 
* 
* 
* 
* 
* 
* 
* 
* 
* 
* 

## Pranala njaba 
* 
* 
*
Odakyu Electric Railway

, sing umum dikenal minangka **Odakyū**, ya iku sawijining perusahaan sepur utama sing adhedhasar ing Tokyo, Jepang, sing misuwur amarga sepur *Romancecar* saka sepur ekspres winates saka Tokyo menyang Odawara, Enoshima, Tama New Town, lan Hakone.

Odakyu Electric Railway Company dadi mbentuk inti saka Odakyu Group, sing dumadi saka 101 perusahaan lan kalebu Enoshima Electric Railway, Hakone Tozan Railway, , , lan hotel .

## Jalur 
Odakyu duwe telung jalur sepur langsung, lan telung jalur liyane liwat anak perusahaan. Uga ngoperasikaké sepur menyang Jalur Tokyo Metro Chiyoda, Jalur Jōban JR East, lan Jalur Gotemba JR Central.

* Ora kalebu cabang penghubung antara Jalur Odawara lan Jalur Gotemba JR Central cedhak Stasiun Shin-Matsuda.
* Akeh sepur Jalur Odakyu Tama (lan sepur Jalur Odawara sing dipilih saka ) terus menyang jalur Chiyoda lan Jōban kanggo stasiun  lan . Layanan iki diwiwiti ing taun 1978 antarane stasiun Hon-Atsugi lan .
* Sawetara sepur Odakyū terus ing Jalur Hakone Tozan diduweni dening Odakyu menyang .
* Sepur ekspres winates *Mt. Fuji* lumaku saka Shinjuku liwat Jalur Gotemba JR Central menyang Stasiun Gotemba kaping wolu saben dina.

## Klasifikasi sepur 
(Miturut revisi jadwal per 17 Maret 2018)

Layanan ekspres winates *Romancecar* mbutuhake biaya tambahan.

thumb|left|1000px|Peta jalur Odakyu

## Layanan ekspres winates 
### Rute Stasiun Shinjuku 
Layanan komuter ditampilake ing saben kaca jalur.

* Sepur *Mt. Fuji* lumaku ing jalur cabang sing nyambungake sadurunge Shin-Matsuda saka Shinjuku lan mandheg ing Matsuda ing Jalur Gotemba. Matsuda lan Shin-Matsuda dianggep minangka stasiun sing padha.
* Sepur *Home Way* lumaku saka Shinjuku saben bengi sawise jam 18:00. Ora ana layanan menyang Shinjuku.

### Rute Tokyo Metro 
Layanan komuter ditampilake ing saben kaca jalur

* Ing Yoyogi-Uehara, kabeh sepur mandheg, nanging ora ana layanan kanggo penumpang; Odakyū lan Tokyo Metro ngganti staf operasional ing stasiun
* Ing wayah esuk dina kerja, sepur *Metro Sagami* lumaku sepisan saka Hon-Atsugi menyang Kita-Senju.
* Ing wayah sore dina kerja, sepur "Metro Homeway" lumaku kaping pindho saka Hon-Atsugi menyang Kita-Senju lan sepisan saka Ōtemachi menyang Hon-Atsugi.
* Ing akhir pekan lan preian, sepur *Metro Hakone* lumaku antarane Kita-Senju lan Hakone-Yumoto kaping papat; Sepur "Metro Sagami" (sapisan ing wayah esuk) lan "Metro Homeway" (sepisan ing wayah bengi) uga lumaku ing antarane Kita-Senju lan Hon-Atsugi.
* Sepisan utawa kaping pindho saben sasi, *Metro Sagami* lan *Metro Homeway* dadi sepur *Bay Resort*, lelungan antarane Shin-Kiba lan Hon-Atsugi. Sepur lelungan menyang/saka jalur Tokyo Metro Yūrakuchō lan Chiyoda.

### Legenda 
## Rujukan 
## Pranala njaba 
*
Advent of Code

**Advent of Code** yaiku acara taunan mawa tema tangtangan pamrograman komputer kang diselenggarakaké nalika arep Natal, manut pananggalan advèn. Acara iki wis lumaku wiwit taun 2015.

## Rujukan 
## Pranala njaba 
*
IShowSpeed

**Darren Watkins Junior** (Cincinnati, Ohio; 21 Januari 2005), iku penyanyi rap saka Amérika Sarékat. Dhèwèké nduwé peparab "IShowSpeed". Watkins iku YouTuber lan *online streamer*. Dhèwèké iku salah sijiné *online streamer* lan kapribadèn internet sing misuwur dhéwé sadonya.

## Réferènsi
Basa Kangèan

**Basa Kangèan** utawa **Kangayan** yaiku basa sing dituturake dening wong Kangean, yaiku bangsa sing asale saka pulo Kangean ing wilayah Kapuloan Kangean, sisih lor Sagara Bali.

## Nomenklatur
Miturut istilah lokal, basa Kangean dikenal minangka *Bêsa Kangèan* utawa *Ocaq Kangèan*. Tembung *bêsa* dhewe uga bisa dieja minangka *basa* sing padha karo istilah basa Makassar, sing diserep saka basa Jawa Kuna *bhāṣa* (asal saka terminologi Sansekerta). Sanesipun tembung *ocaq* ingkang ugi saged dipunsebat *ocak* menika kalebet istilah asli saking pulo Kangean ingkang gayut kaliyan istilah *kacak* ing Jawa Kuna ingkang tegesipun “ngoceh”, “ngomong”, lan sapadhane. Dene, istilah *Kangean* dhewe nuduhake etnonim saka pedunung asli ing Pulo Kangean.

## Penulisan 
### Sistem Penulisane 
Yen ditliti saka sudut etnolinguistik (nganti saiki) saka panemune prasasti-prasasti ing Kapuloan Kangean, durung dimangerteni apa aksara asline Kangean utawa bisa didudut yen nganti saiki ora nduweni aksara tradisional dhewe. Saka wektu-wektu panganggone aksara saka basa liya digunakake kanggo nulis kasusastran basa Kangean, kalebu aksara Carakan (Jawa), Lontaraq, Mangkasaraq, Pegon, lan aksara Latin sing saiki akeh banget digunakake. 
#### Latin 
Basa Kangean saiki umume ditulis nganggo aksara Latin kang cacahe ana 26 hurup, nanging panganggone hurup X lan Z lumrahe jarang ditemoni ing padintenan kajaba jeneng. Nalika jaman kolonial Walanda, aksara Latin kang digunakake ing Kangean nduweni diakritik kaya aksara Latin kanggo basa Jawa Kuna kang digunakake kanggo mbedakake swara ing tembung; contone, tembung *tepaq* (artine "têpak") ing jaman Walanda ditulis *tĕppaq*, nanging saiki basa Kangean cenderung ditulis tanpa nganggo diakritik lan wis ngalami pangajegan ejaan miturut ejaan Jawa nanging luwih prasaja (umpamane tembung "bathik" ing basa Jawa bakal dieja dadi minangka *batik* ing basa Kangean). 

## Rujukan 
### Catetan 
## Pranala jaba
Soedjatmoko

**Soedjatmoko** (lair 10 Januari 1922 ing Sawahlunto, Sumatera Kulon) iki putrane Bapak Muhammad Saleh Mangoendiningrat lan Ibu R. A. Isnadikin. Watak lan cara pikir*é* Soedjatmoko nurun saka bapake sing pamikir*é* terbuka kaya wong-wong Barat. Amarga kapinteran lan pamikir*é* sing lanthip, amba, lan jero; kritikan*é* sing titis, jujur, lan tanpa pamrih kang diudarak*é* kanti prayoga iki, Soedjatmoko diarani kyai intelektual d*é*ning Roeslan Abdulgani. Goenawan Muhammad, Sjahrir, lan Richard Woolcott (bekas sekjen Deplu Australia) uga nganggep Soedjatmoko iki salah sijin*é* wong kang misuwur kapinteran*é* nanging nduwè rasa tepa-selira sing gedh*é* marang sapepadhan*é*.

## Pendhidhikan 
Soedjatmoko sinau ana ing:
# HBS (Hoogere Burgerschool - sekolah basa Walanda kanggo wong Landa, Tionghoa lan priyayi Jawa). 
# Gimnassium
# Sekolah Dhuwur Kedhokteran.

## Lelabuhan 
Nalika isih aktif ana ing organisasi mahasiswa, Unitas Studiosorum Indonesiensis (USI), Soedjatmoko kenal karo Soebandrio Sastrosatomo sing kerep ngajak dhèwèk*é* dolan menyang pasar Senèn. Ana pasar kuwi Soedjatmoko nemoni langsung kaya kepiye kahanan sosial ana ing masyarakat. Maneka warna manungsa ana kana, kang beda-beda pagaw*é*an*é* lan cara urip*é.* Sanyatan*é* ora kabèh uwong kepenak urip*é,* malah ak*é*h sing kudu pontang-panting makaryo supaya bisa nyambung urip. Wiwit saka iki Soedjatmoko samsaya mateng anggon*é* nyekel prinsip uripe: Humanisme Universal.

Nalika Indonesia isih dikuasai Jepang, Soedjatmoko melu gerakan gerilya sing dikoordinasi d*é*ning Amir Sjarifuddin.

Sawise Indonesia mardhika, Soedjatmoko diangkat dadi pegaw*é* Departemen Penerangan lan ngewangi urusan administrasi ana ing Badan Pekerja KNIP.

Soedjatmoko dadi pemimpin redaksi Het Inzicht (majalah bangsa Indonesia sing ditulis nganggo basa Walanda). 

Soedjatmoko ngedegak*é Siasat* karo Rosihan Anwar.

## Rujukan
Prabu Gendara

**Prabu Gendara** (Prabu Anggendara) iku narendra ing negara Gendara (Ngawu-awu/Plasajenar), putrane Prabu Keswara (Prabu Suwala/Prabu Suprala). Prabu Gendara kagungan rayi 4, yaiku:(1)Dewi Gendari (Anggendari), (2) Raden Trigantalpati (Arya Suman) kang wekasane dadi Patih Sengkuni, (3) Arya Sarabasata, (4) Arya Gajagsa. Miturut crita pagelaran wayang purwa, Prabu Gendara iki seda dening Raden Pandhu. Critane mangkene:

Prabu Kuntiboja ratu ing Mandura nganakaké sayembara kanggo malakramakake Dèwi Kunthi (Dewi Prita/Kunthitalibrata). Sing sapa bisa ngasorake yudane Raden Basudewa, yaiku kang wenang mboyong Dewi Kunthi. Wasanane kang ngrampungi sayembara Mandura iku Raden Narasoma satriya saka Mandaraka.  Durung nganti mudhun saka glanggang payudan, katungka praptane Raden Pandhu satriya saka Ngastina, kadherekake panakawane 4 (Semar, Garèng, Pétruk, Bagong). Dingendikani Raden Basudewa yen sayembara perang Mandura wis rampung. Raden Pandhu katon gela penggalihe. Priksa iku, Raden Narasoma banjur nantang Raden Pandhu. Ing batin kepingin nyoba kadigdayane Raden Pandhu. Pandhu ora nanggapi, awit sayembara wis rampung. Kepriyea wae kudu sportif, kudu gelem ngakoni kaunggulane wong liya.

Narasoma ndheseg rembug, yen Pandhu bisa ngalahake Narasoma, Kunthi bakal dipasrahake. Kunthi pancen wis ana panguwasane Narasoma, nanging durung dikapak-kapakake, awit sayembara nembe wae rampung, lan Narasoma durung mudhun saka glanggang payudan. Pandhu ora nanggapi. Narasoma sangsaya kaduk wani kurang deduga (kumendel ora nganggo dipikir). Pandhu diuman-uman, diunekake wong tengeng, pucet raine, tandha yen satriya jirih getih wedi mati. Pandhu tetep meneng wae. Bareng Narasoma ngucap, "Dhasar anake pandhita gunung sing ora pakra...", Pandhu muntab. Narasoma ditapuk tutuke nganti dleweran getihe. Terus perang tandhing. Nadyan Narasoma nduwe Aji Candhabirawa sing bisa ngetokake buta bajang pirang-pirang, nanging wusanane bisa dikalahake dening Pandhu. Narasoma netepi janjine, Dewi Kunthi dipasrahake marang Pandhu.

Petruk mbisiki Pandhu, yen Narasoma ing Mandura iku ora ijen, nanging nggawa adhine sing rupane ayu jenenge Dewi Madrim, diaturi njaluk kanggo panebusing tumindake anggone wis lanyo-lanyo wani nantang Pandhu. Pandhu ndhahar ature Petruk. Dewi Madrim dijaluk, lan Narasoma ngulungake. Kondure Raden Pandhu saka Mandura nggawa putri boyongan 2, yaiku Dewi Kunthi lan Dewi Madrim.

Ana ing satengahing dalan, Raden Pandhu kepethuk Prabu Gendara kang didherekake rayine 2, yaiku Dewi Gendari lan Raden Trigantalpati. Niyate Prabu Gendara bakal ngleboni sayembara perang Mandura. Rehne tekane kasep lan Dewi Kunthi wis dadi boyongane Pandhu, banjur dibegal. Pandhu ngukuhi, satemah dadi pancakara. Pandhu dikrubut 2. Nanging ora nganti sapanginang, Prabu Gendara bisa disirnakake nganggo Aji Simbarinten, dene Trigantalpati banjur pasrah bongkokan. Minangka tandha panungkul, Dewi Gendari dipasrahake marang Pandhu.
Jangan asem

**Jangan asem** menika salah sawijining janganan ingkang sampun kulinten dipun-masak wonten ing satengahing masyarakat Indonesia. Isi lan cara masakipun jangan asem menika inggih kathah lan benten-benten. Wonten jangan asem Jakarta (ingkang kulinten didamel tiyang Betawi wonten Jakarta), jangan asem kangkung (ngangge kangkung), lan jangan asem iwak asin.

Jangan asem saking Sumatra duduhipun langkung buket, abrit, lan kathah minyakipun dibandingaken kaliyan jangan asem Betawi ingkang duduhipun  bening. Jangan asem saking Aceh asring dipun-sebat jangan asem sunti. Kalimantan, khususipun Kalimantan Selatan, jangan asem menika mawi  terong asem, kunir, lan endhas patin.

Wonten Jawa piyambak jangan asem menika maneka warni. Jangan asem modhel Jawa Timur ingkang pinunjul amargi raosipun ingkang langkung pedes. Jawa Barat, jangan asem Sunda menika langkung sekedhik isinipun lan ngginakaken kacang brol ingkang sampun dionceki. Modhel menika benten kaliyan jangan asem Betawi ingkang ngginakaken kacang brol kaliyan kulitipun. Wonten Semarang, jangan asemipun kraos pedes lan kecut. Benten malih kaliyan jangan asem Solo ingkang bumbunipun mboten pati nyethek.

Janganan ingkang kulinten diginakaken kangge damel jangan asem inggih menika kacang brol, gori enem, melinjo, belimbing wuluh, jepan, kacang dawa, jagung, lan asem Jawi. 

Raosipun jangan asem menika legi lan kecut dados nyegeraken lan langkung maremaken menawi didhahar kaliyan sekul lan gereh napa tempe goreng. Menawi Panjenengan remen pedes, jangan asem menika inggih langkung eca malih menawi dipun dhahar mawi sambel trasi.
Mochtar Kusumaatmadja

**Mochtar Kusumaatmadja** (lair ing Jakarta 17 Pèbruari 1929) yaiku sawijining sarjana saka Indonésia kang ahli babagan hukum laut. Dhèwèké dadi wakil Indonésia ana ing Konferènsi Hukum Laut ing Jenéwa, Switserlan.

Dhèwèké nyebaraké kawruh babagan nagara kapuloan wiwit kuliah lan nalika dadi guru besar ana ing Fakultas Hukum Universitas Padjadjaran, Bandung. Ing taun 1957 uga, Mochtar merkolèh legalitas ing Déklarasi Djuanda 1957.

## Pawiyatan 
* Fakultas Hukum Universitas Indonésia (lulus 1955).
* Doktor élmu hukum internasional ing Universitas Padjadjaran.

## Pakaryan 
Ing 1964, Mochtar nyinau babagan hukum ing University of Yale, University of Chicago, lan Harvard Law School.

## Rujukan
Sukarni

**Sukarni** Kartodiwirjo lair ing Blitar taun 1916. Salah sawijining pejuang enom sing ora cocog karo karepé Soekarno babagan kahanan Jepang kalah mungsuh Sekutu. Yen ora ana Sukarni, bisa baé Indonésia ora sida proklamasi 17 Agustus 1945. Sukarni nyulik lan uga meksa Soekarno-Hatta supaya mratélakaké menawa Indonesia wis mardika.

Dhèwèkè kalebu aktipis sing ora gelem tarèn marang Walanda lan Jepang. Kawit cilik, Sukarni seneng kerengan mungsuh bocah-bocah Walanda. Anak bakul sapi iki ameh saben dina nantang gelut sinyo-sinyo Walanda. 

## Pawiyatan 
Nalika cilik, Sukarni sekolah ing Mardisiswa, Blitar. Dhèwèké banjur nerusaké sekolah ing *Kweekschool*, Jakarta. Sukarni ketemu karo Soekarno.ing *Kweekschool*. 

## Rujukan
Djokosoetono

**Djokosoetono** lair ana ing Surakarta wanci 5 Dhésèmber 1903. Panjenengané kawéntar dadi ahli hukum lan tokoh kang miwiti ngadekaké  Akademi Kepolisian. Dhewéke pikantuk gelar Meester in de recthen (Mr) ana ing 1938. Djokosoetono minangka wong kang sepisanan sukalila ngganti gelar Mr dadi gelar wong pinter hukum. Dheweké nduwéni panggawé bècik kang lumintu. Kayata dadi wong utawa tokoh kang mèlu miwiti mbangun Universitas Indonesia lan dadi dékan kapisan Fakultas Hukum lan ilmu masyarakat, pacalang panganggo basa Indonesia minangka basa kanggo marahi mahasiswa kang ana ing jurusan élmu hukum, ngèdekake Akademi Élmu Polisi, uga dhéwéké kang miwiti anane Tri Brata, yaiku minangka cekelan urip polisi Indonesia lan mèlu nemtokaké laku sejarah bangsa.

## Pawiyatan 
* Taun 1938 panjenengane entuk gelar Meester in de rechten (Mr)

## Rujukan
Idjon Djanbi

**Mochamad Idjon Djanbi** /Roger Bernard Visser (16 April.1952 – 1956), yaiku wong kang mandhégani adhèging Kopassus (Komando Pasukan Khusus) , satunggaling brègada prajurit TNI kang mumpuni ing Indonésia. Jabatan kang dièmban pungkasan déning Idjon Djanbi yaiku Kapten corps Speciale Troopen KNIL (Komandan Sekolah Terjun Payung ing Cimahi) awit tandhang kridhane kang mumpuni brègada iki, Kolonèl Aléx lan Letkol Slamèt Riyadi ghumun banjur Idjon Djanbi kasuwun mbiyantu TNI gawe brègada kang mumpuni uga. Kanthi kawiwitan nyandhang pangkat Mayor, dheweke nuli nglumpukaké para prajurit perwira lan bintara 

Para prajurit kang pinilih iku dadi cikal bakal sawijining brègada kanthi jejuluk Kesatuan Komando Teritorial III (Kesko III) mapan ing reh-rehaning divisi Siliwangi.  Sakwise Ing sangandhaping  Mabes AD nama iku kaganti kanthi nama KKAD (Kesatuan Komando AD) , banjur ing April 1956 tumuli kaganti dumadi resimen RPKAD (Resimen Para Komando AD), Februari 1971 RPKAD kaganti maneh Kopassandha (Komando Pasukan Sandhi Yudha), Banjur ing tanggal 23 Mei patbelas taun kepungkure némbé dumadi nama Kopassus.. 

### Pawiyatan 
## Kapustakan
Achmad Bakrie

**Ahmad Bakrie** menika pengusaha pribumi ingkang gadhah bisnis ingkang sampun mlampah dangu, tiyang sepuh saking Aburizal Bakrie ingkang anggadahi bisnis kang mawarni-warni. Ahmad Bakrie menika pengusaha pribumi ingkang gadhah bisnis ingkang sampun mlampah dangu. Kasuksesipun Achmad Bakire menika nepis mitos menawi pengusaha pribumi ingkang miwiti saking dasar menika arang sukses.

## Jejak Pagesangan 
Atuk, asma alitipun Achmad, wios wonten ing Kalianda, Lampung, tanggal 11 Juni 1916. Kawit alit, Achmad sampun ngasah anggenipun wirausaha. Salah satunggalipun menika dodolan roti menawi prei sekolah. Piyambakipun ugi ngasah putranipun, Aburizal Bakrie, supados saged dados pengusaha ingkang sukses. Nalika taksih alit, Bakrie sampun sadean tas amargi bapakipun, Achmad Bakrie, namung maringi sangu sakedhik.

Saksampunipun lulus saking HIS (sami kaliyan sekolah dasar wonten ing Jaman Belanda)

## Pawiyatan
Sedyatmo

**Ir. Sedyatmo** yaiku salah sawijining insinyur bumiputera kang nduwèni prèstasi fènomènal ing bidhang tèknik. Dhèwèké nemokaké sistem pondhasi "cèkèr pitik" ing taun 1962. Panemuné iku dadi solusi kang praktis kanggo jagad tèknik sipil saèngga bisa ditrapaké ing bidhang liyané.

Sistem kang ditemokaké dening **Sedyatmo** wiwitané digunakaké kanggo pambangunan *apron* Pelabuan Udara Angkatan Laut Juanda, Surabaya, lelandhesan bandara Polonia, Medan lan Soekarno-Hatta, Jakarta, mligi kanggo *taxiway* lan *apron.* Panemuné wis dipatènké supaya kayoman hak ciptané. Saliyané iku, asil panemuné **Sedyatmo** uga dikanggokaké ing negara manca kayata, Kanadha, Amèrika Serikat, Inggris, lan sapèrangan negara liyané.

## Riwayat 
**R.M. Sedyatmo** diwadani "Si Kancil" amarga akèh akalé. Priyayi iki lair ing Karanganyar, Jawa Tengah, 1909. Sawisé sekolah ing Technische Hogescholl (THS), Bandung, ing taun 1934, Sedyatmo mergawé minangka insinyur pangrancang ing sapèrangan instansi pamréntah. Kasenengané ngothak-athik barang ndadèkaké "utek kancil" iki nduwéni karya - karya kang fènomènal.

Kanthi jasané, profèsor kang surud ing taun 1984 ing yuswa 75 taun iku pikantuk Bintang Mahaputra Klas I saka pamréntah RI.

## Kapustakan
Kwee Hing Tjiat

jmpl|Kwee Hing Tjiat.
**Kwee Hing Tjiat** (lair taun 1891 ing Surabaya lan tilar donya tanggal 27 Juni 1939 ing Semarang) ya iku jurnalis Melayu–Tionghoa kang duwé paraban "Sang Naga Jurnalistik Melayu–Tionghoa".

## Uga delengen 
* Kwee Kek Beng
* Kwee Tek Hoay
* Liem Koen Hian
* *Sin Po*
* Tjoe Bou San

## Kapustakan 
**Buku**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Priksa**

* 
* 
* 
* 
* 
* 
* 

**Jurnal ilmiah**

* 
* 
* 
* 
* 
* 
* 
* 
* 

## Pranala jaba 
* Arti Nasionalisme Bagi Warga Tionghoa yang Mengalami Langsung Kengerian Huru-Hara 1998
* Nasionalisme Terbentur Garis Keturunan, Aku Tionghoa Aku Indonesia 
* Tokoh Tionghoa dan Identitas Indonesia: Dari Tjoe Bou San Sampai Yap Thiam Hien
Ibnu Sutowo

**Ibnu Sutowo** (lair 23 Sèptèmber 1914 ing Grobogan) iku salah sawijiné tokoh militer kang nduwèni gégayutan kaliyan dunia bisnis ing Indhonésia. Dhèwèké nduweni hubungan kang cerak kaliyan perusahaan Pertamina. Ibnu Sutowo uga tau didhapuk dadi Menteri Minyak lan Gas Bumi Indonesia wiwit saka jaman Kabinèt Dwikora II nganti Kabinèt Dwikora III. 

## Pawiyatan 
* Europeesche Largere School (ELS) ing Ngayogyakarta
* Meer Uitgebreid Lagere Onderwijs (MULO) ing Ngupasan, Ngayogyakarta
* Nederlandsch Indische Artsen School (NIAS) ing Surabaya, Jawa Timur

## Riwayat Urip 
**Kaluwarga**

Ibnu Sutowo lair saka keluarga priyayi. Dhèwèké anak urutan kepitu saka Wedana kang nduweni asma Raden Soewondo Sastrodiredjo, yaiku keturunan kaping 13 saka Sultan Pajang.

**Karir**

* Kedokteran

Sak uwisé dhèwèké lulus saka Nederlandsch Indische Artsen School (NIAS) ing tahun 1940, Ibnu Sutowo banjur ngelanjutaké dadi praktisi kedokteran ing Martapura - Sumatera Kidul. Tahun 1945, dhèwèké pindah tugas dadi pimpinan ing Rumah Sakit Umum Palembang lan Rumah Sakit Pladju. Amarga pagaweyané sing prigel, Ibnu Sutowo banjur diangkat dadi Kepala Jawatan Kesehatan Tentara ing Sumatera Kidul tahun 1946.

* Pertamina

Dalan Ibnu Sutowo ing bidang perminyakan Indonesia ora lepas seko Kolonel Abdul Haris Nasution, yaiku Kepala Staf Angkatan Darat. Ibnu Sutowo didhapuk dadi Direktur Direktur Utama PT Eksploitasi Tambang Minyak Sumatera (EMSU). Setahun kepungkur, dhèwèké wis bisa ekspor minyak mentah 1.700 ton kang nduweni nilai podo karo US$30 ewu ning Amerika Serikat. Perusahaan iki banjur ganti jeneng dadi PN Perusahaan Minyak Nasional (Permina) ing tanggal 10 Dhèsèmber 1957. PN Permina banjur digabung kaliyan PN Pertamin lan ngasilaké jeneng anyar kang disebut PN Pertambangan Minyak lan Gas Bumi Negara (Pertamina) ing tanggal 20 Agustus 1968. Pertamina nduweni andil kang gedhé khususé sumber dana kanggoné pemerintahan Orde Baru. Akeh proyek-proyek kang digarap kaliyan Pertamina nganti nduweni julukan "negara ing njeroné negara" ing jamané Ibnu Sutowo dadi pimpinan.

## Rujukan
Prabu Danaraja

**Prabu Danaraja** iku ratu ing negara Lokapala. Uga ajejuluk Prabu Danapati ya Prabu Wisrawana. Sang Prabu putrane Resi Wisrawa lan Dewi Lokati. Patihe ana 2, yaiku Patih Banendra lan Patih Citracapa.
Daud Beureuh

**Daud Beureuh** yaiku ulama gédhé saka Aceh. Daud Beureuh lahir ing Beureueh ana ing Kabupaten Pidie, Aceh, 17 September 1899. Daud antu ana ing Aceh tabuh 10 Juni 1987 umur 87 tahun. Daud Beureuh iku sawijining pejuang kamardikan Indonésia, mantan Gubernur Aceh, lan pangadeg NII.

Sejarah cilik Daud Beureuh durung katon. Dhèwèké misuwur banget ing kariré nalika kapilih dadi Ketua Persatuan Ulama Aceh (PUSA) ing taun 1939. Dhèwèké uga misuwur minangka pangadeg madrasah Saáda Abadiah ing Sigli kang misuwur ing Acèh. Daud minangka prajurit nglawan penjajah Walanda. Nalika iku Daud nampa amanat minangka Gubernur Militer ing wilayah Aceh saka Presiden Soekarno.

## Pasumbang 
Sujarah Daud Beureuh ora bisa dipisahake karo sejarah otonomi Aceh. Daud Beureuh minangka tokoh kang nggagas anane Daerah Otonomi Aceh sing saiki dijenengi Provinsi Nangroe Aceh Darussalam. Wiwitane, Daud Beureuh nolak rencana Presiden Soekarno kanggo nggabungake Sumatera Utara lan Aceh dadi siji provinsi. Amarga ora bisa mupakat, Daud mratelakake Acéh dadi bagéan saka Negara Islam Indonésia kang dipimpin S.M. Kartosoewirjo.

Sawise patang taun rembugan, Daud banjur mudhun saka gunung kanthi persetujuan yen Aceh bakal dijanjekake dadi provinsi lan entuk hak otonomi ing bidang pendidikan lan agama.Nanging nganti Daud seda, yaiku ing tahun 1982 janji kui ora ditepati marang pemerintah. 

Daud dadi simbol perang nglawan wewenang rezim.

## Rujukan
Caracal

**Caracal** (*Caracal caracal*) (/ˈkærəkæl/) iku kucing liar ukuran sedheng sing asalé saka Afrika, Timur Tengah, Asia Tengah, lan wilayah gersang ing Pakistan lan India sisih lor-kulon. Iki ditondoi kanthi bangunan sing kuwat, sikil sing dawa, pasuryan sing cendhak, kuping sing dawa, lan untu taring sing dawa. Jas kasebut kanthi seragam abang coklat utawa pasir, dene bagian ventral luwih entheng kanthi tandha abang cilik. Tekan 40–50&nbsp;cm (16–20&nbsp;in) ing pundhak lan boboté 8–19&nbsp;kg (18–42&nbsp;lb). Iki pisanan diterangake sacara ilmiah dening naturalis Jerman Johann Christian Daniel von Schreber ing taun 1776. Telung subspesies diakoni.

Biasane nokturnal, caracal banget rahasia lan angel diamati. Iku teritorial, lan urip utamané piyambak utawa ing pasangan. Caracal minangka karnivora sing biasane mangan mamalia cilik, manuk, lan tikus. Bisa mlumpat luwih dhuwur tinimbang 3,0 m (10 kaki) lan nyekel manuk ing awang-awang. Iku stalks mangsane nganti ana ing 5&nbsp;m (16&nbsp;ft) saka iku, banjur lumayu mudhun lan matèni mangsane kanthi cokotan ing tenggorokan utawa ing mburi gulu. Loro-lorone jinis dadi diwasa sacara seksual nalika umur setaun lan berkembang biak ing saindhenging taun. Gestasi dumadi antarane rong nganti telung sasi, nyebabake siji nganti enem anak kucing. Bocah enom ninggalake ibune nalika umur sangang nganti sepuluh sasi, sanajan sawetara wadon tetep bali karo ibune. Umur rata-rata caracal tawanan meh 16 taun.

Caracal padha tamed ing Mesir Kuna lan digunakake kanggo coursing ing India lan Persia.
Megatherium

***Megatherium*** (/mɛɡəˈθɪəriəm/ meg-ə-THEER-ee-əm; saka basa Yunani *méga* (μέγα) 'gedhe' + *theríon* (θηρίον) 'kéwan') iku sawijining genus sloth lemah endemik ing Amérika Kidul sing urip saka Pliosen Awal. liwat pungkasan Pleistosen. Sing paling misuwur yaiku spesies *M. americanum* ukurane gajah, asli saka Pampas liwat Bolivia kidul nalika Pleistosen.
Kita-Osaka Kyuko Railway

yaiku sawijining operator sepur ing Prefektur Osaka, Jepang. Siji-sijine jalur sing secara resmi dijenengi , beroperasi minangka tambahan saka Jalur Midōsuji saka Osaka Metro.

, diadegaké ing 11 Desember 1967, diduweni déning Hankyu. *Kitakyu*, kaya sing asring disingkat, uga duwe macem-macem properti komersial lan residensial ing jalur kasebut.

## Stasiun ing Jalur Kitakyu Namboku 
## Rujukan 
## Pranala njaba 
*
KDDI

yaiku operator telekomunikasi Jepang sing dibentuk ing 1 Oktober 2000 liwat merger DDI Corp. (Daini-Denden Inc.), KDD (Kokusai Denshin Denwa) Corp. (perusahaan milik negara sing diprivatisasi ing taun 1998), lan IDO Corp. KDDI duwe kantor pusat ing Garden Air Tower ing Iidabashi, Chiyoda, Tokyo.

KDDI nyedhiyakake layanan seluler nggunakake merek "au by KDDI". Layanan jaringan ISP disedhiyakake kanthi merek au one net, dene "au Hikari" minangka jeneng sing masarake layanan komunikasi data lan swara jarak adoh lan internasional lan layanan Fiber to the Home (FTTH). Layanan broadband ADSL diwenehi jeneng merek "ADSL One", lan tilpun IP liwat tembaga diwenehi merek "Metal Plus".

## Rujukan 
## Pranala njaba 
*
Toki (sepur)

yaiku layanan sepur Shinkansen kacepetan dhuwur sing dioperasikake dening East Japan Railway Company (JR East) ing Joetsu Shinkansen ing Jepang.

Jeneng kasebut dijupuk saka jeneng Jepang nipponia nippon, sing misuwur Niigata.

## Sajarah 
### Ekspres winates 
thumb|EMU seri 181 ing layanan "Toki" ing taun 1982
Jeneng *Toki* pisanan dikenalaké ing 10 Juni 1962 kanggo layanan ekspres winates sing beroperasi antara Ueno ing Tokyo lan Niigata ing Jalur Joetsu. Layanan iki beroperasi nganti 14 November 1982, sedina sadurunge Joetsu Shinkansen dibukak.

### Shinkansen 
Saka wiwitan layanan ing Jōetsu Shinkansen sing mentas dibukak ing 15 November 1982, *Toki* dadi jeneng sing digunakake kanggo layanan shinkansen kabeh stasiun sing wiwitan beroperasi ing antarane  lan Niigata, sabanjure antarane Ueno lan Niigata, lan pungkasane antarane  lan Niigata.

Sepur seri E4 dipensiunake ing awal Oktober 2021. Sawise ditarik, ora ana maneh sepur kacepetan dhuwur rong tingkat sing beroperasi ing layanan Shinkansen.

## Stasiun mandheg 
* 
* *
* 
* *
* *
* *
* *
* *
* *
* *
* *
* 

(*) Ora diladèni kabèh sepur

## Rujukan 
## Pranala njaba 
*
Sumitro Djojohadikusumo

**Sumitro Djojohadikusumo** lair ing Kebumèn Jawa Tengah, tanggal  29 Mei 1917. Ahli ékonomi kang kondhang dadi begawan ékonomi Indonesia, uwis dadi nayaka ping lima ana ing kala Orde Lama lan Orde Baru. Dhèwèké nduweni budhi konsisten pendirian. Sumitro uga tau dimusuhi Soekarno lan Soeharto ing kalane dhéwe. Bapaké dhèwèké

## Pawiyatan 
Babar rampung saka Hogere Burger School (HBS), ana ing taun 1935, Sumitro mangkat Belanda sinau élmu ékonomi. Dhèwèké rampung pawiyatan Bachelor of Arts (BA) saka Netherlands School of Economics in wektu rong taun telu sasi. Sumitro uga tau sinau ing Universitas Sorbonne, Paris, Perancis. Nalika ana Sorbonne, in taun 1938-1939, dwèwèké lumebu kelompok sosialis lan kekancan Andrw Malraux, Jawaharlal Nehru, Henri Bregson, lan Henri Cartier-Bresson. Sumitro sinau babagan ngabdi, ngelawan, adil sosial, lan kuat konsisten pendirian ing urip.

Nalikane politik lan militèr ing Eropa panas, kala era Nazi, Sumitro tau nyoba mèlu latian militèr ing Catalonia, nanging gagal sebab umuré isih durung 21 taun. Banjur, dhèwèké balik sinau ngelanjutké gelar Master of Arts (MA) ing taun 1940. Nalika Jerman nyerang Belanda ing taun 1940, Sumitro kala iku lagi garap disertasi katuntun Prof. Dr. G.L. Gonggrijp. Akhiripun, tugas desertasi tetep bisa rampung kanthi irah-irah Ḧet Vlokscredietwezen in de Depressie, ngepasi umur 26 taun.

## Sakwisé Kamardikan 
Nalika kabar kamardikan bangsa Indonesia kasebar, Sumitro mulih balik nyang negara asal. Dhèwèké kelangan 2 sedulur, Subianto lan Sujono ingkang mati nalikane ngelawan Jepang ing Tangerang.

## Rujukan
Sakura (sepur)

ya iku layanan shinkansen kacepetan dhuwur sing dioperasikake antara  lan  ing Jepang wiwit 12 Maret 2011.

Iku biyèn minangka layanan sepur turu ekspres winates sing dilakokno dening JR Kyushu, sing lumaku saka  menyang  lan  ing Kyushu, Jepang. Layanan sadurunge iki mandheg ing taun 2005 amarga jadwal sing direvisi.

## Sajarah 
### Layanan ekspres winates 
thumb|Sepur turu seri 14 ing bagean mburi layanan *Sakura* ing Stasiun Hakata, Mei 2003
*Sakura* kapisan dikenalaké ing 1 April 1951 minangka layanan ekspres winates wayah awan antara Tokyo lan Osaka. Layanan iki mandheg ing Oktober 1958.

Wiwit 4 Desember 1999, *Sakura* lumaku bebarengan karo layanan *Hayabusa* antarane Tokyo lan . Layanan pungkasan ditindakake ing wayah bengi ing 28 Fèbruari 2005.

### Layanan shinkansen 
Wiwit 12 Maret 2011, jeneng *Sakura* diuripake maneh kanggo layanan shinkansen anyar sing beroperasi antara  lan  nggunakake sepur anyar JR West seri N700-7000 lan sepur JR Kyushu seri N700-8000 8 gerbong.

Kaya layanan *Hikari* sing ana ing jalur Tokaido & Sanyo Shinkansen, *Sakura* minangka layanan paling cepet ing jalur Sanyo & Kyushu Shinkansen sing bisa digunakake karo Japan Rail Pass.

## Pola Layanan 
* 
* 
* *
* 
* 
* 
* *
* *
* *
* 
* 
* 
* 
* *
* *
* *
* 
* *
* *
* *
* 
* 

(*) Ora diladèni kabèh sepur

## Rujukan 
## Pranala njaba 
*
Sapporo Dome

yaiku stadion ing Toyohira, Sapporo, Jepang kang asring digunakake kanggo bal-balan lan bisbol. Stadion iki minangka papan kanggo klub bal-balan Hokkaido Consadole Sapporo lan tim bisbol Hokkaido Nippon-Ham Fighters.

## Sajarah 
Sapporo Dome dibukak ing taun 2001 lan nduweni kapasitas 41.580 kursi. Stadion iki dadi tuan rumah 3 pertandhingan fase grup ing Piala Donya FIFA 2002.

Stadion iki dadi tuan rumah upacara Kejuaraan Donya Ski Nordic FIS 2007 ing 22 Februari lan dadi tuan rumah upacara penutupan ing 4 Maret. Stadion kasebut nggawe sejarah minangka papan kanggo ski njero ruangan kapisan lan papan ing wayah wengi kanggo kejuaraan donya utawa tingkat Olimpiade Musim Dingin. Kanggo nggawe salju, stadion iki nggunakake sistem konversi rumput stadion kanggo memfasilitasi proses nggawe salju kanggo kompetisi ski. Ing upacara pambuka nekakake Maki Ohguro, seniman lokal saka Sapporo, lan pagelaran drum lan pagelaran Jepang uga pagelaran adat lokal lan tradhisi liyane. Kanggo juara, kapasitas lenggahan wis suda dadi 30.000 kursi.

## Lumahing sing bisa dipindhah 
Sing menarik babagan stadion iki yaiku stadion iki duwe rong jinis lumahing sing bisa diganti. Bisbol dimainake ing lumahing kanthi suket buatan, dene yen nganakake pertandingan bal-balan nggunakake lapangan suket. Sawetara stadion liyane sing dilengkapi fitur kaya stadion iki yaiku Gelredome ing Walanda, Veltins-Arena ing Jerman lan Stadion Universitas Phoenix ing Amerika Serikat. Beda karo telung stadion kasebut, Sapporo Dome duwe atap sing tetep.

Owah-owahan saka lapangan bisbol menyang lapangan bal-balan diwiwiti kanthi nyimpen lumahing lemah suket buatan sing digunakake kanggo bisbol. Sawise rampung, kumpulan lelenggahan stadion muter saka posisi sudut kanggo bisbol menyang posisi paralel (biasa). Kumpulan lelenggahan stadion utama banjur diselehake maneh, lan lapangan bal-balan lumebu menyang stadion. Stadion dimudhunake banjur muter 90 derajat. Owah-owahan saka lapangan bal-balan menyang lapangan bisbol kosok baline.

## Keterangan 
jmpl|230px|Konfigurasi lapangan bisbol
* Jembar wewengkon wewangunan: 53.800 m². Jembar total: (arena mbukak) 97.503 m²
* Diameter atap: 245&nbsp;m. Kemiringan atap: maks. sudut 30°

## Rujukan 
## Pranala njaba 
*
Jeonbok-juk

**Jeonbok-juk** () utawa **bubur sega abalon** Panganan kasebut minangka panganan khas ing Pulo Jeju ing ngendi abalon umume dipanen. *Jeonbokjuk* dikenal ora mung minangka panganan sing enak nanging uga minangka suplemen nutrisi lan bantuan pencernaan, utamane kanggo pasien sing lara utawa wong tuwa.

## Parsiyapan lan sajian 
Mula-mula, abalon disiapake kanthi ngresiki nganggo sikat ing banyu, lan daging dijupuk saka cangkang sing rata lan tengah nganggo lading pawon cilik. Organ jeru dibuwak kanthi kapisah saka daging (ngati-ati supaya ora ngrusak). Daging kudhu digodhog ing panci banyu sing panas banjur diiris tipis. Beras direndhem ing mangkuk banyu 3 nganti 4 jam sadurunge mateng. Daging abalon digoreng ing wajan kanthi lenga wijen, kanthi beras sing wis direndhem banjur ditambahake. Sawise nggoreng sawetara wektu, banyu diwutahake menyang panci lan sajian dimasak ing suhu sing luwih dhuwur. Aduk terus-terusan nyegah bahan-bahan kasebut ora nempel ing ngisor pot. Sawise sajian wis godhok, panas geni dicilikake lan didhidhihake. Panganan iki dibumboni uyah utawa *ganjang* (kecap Korea).
jmpl| *Jeonbokjuk* sing digawe nganggo organ jeru abalon.

## Referensi 
* 

## Pranala jaba 
* Jeonbokjuk recipe
* Jeonbokjuk recipe
Dalan Tol Cileunyi-Sumedang-Dawuan

Tol **Cileunyi–Sumedang–Dawuan** utawa dicekak **Tol Cisumdawu** ya iku dalan tol kanthi dawa 62,60 kilomèter sing dadi pérangan saka Tol Trans Jawa ing Jawa Kulon lan nyambungaké tlatah Bandung, Sumedang uga Majalengka. Dalan tol iki ngliwati Kabupatèn Bandung , Kabupaten Sumedang, lan Kabupaten Majalengka. Dalan tol iki minangka pérangan saka dalan tol kang nyambungaké kutha gedhé dhéwé ing Jawa Kulon, ya iku Bandung lan Cirebon. Tol iki mengko bakalé nyambung menyang Tol Cikopo-Palimanan.

Pambangunan dalan tol iki didum dadi 2 bagéyan pagawéyan ya iku pamaréntah lan parusahan partikelir (PT CKJT). Pérangan 1 & Pérangan 2 dibabar déning pamarentah sing dawané 28,50.&nbsp;km déné Pérangan 3 - Pérangan 6 dibabar dening swasta (PT CKJT) kanthi dawané 32,60&nbsp;km. Pérangan 1 ros Cileunyi-Pamulihan resmi dioperasikaké wiwit tanggal 25 Januari 2022 . Dene pérangan liyané targeté rampung ing pungkasan taun iki. Tarif tol iki ya iku Rp 1.000,00/km (golongan 1) kanggo Pérangan 1 ros Cileunyi-Pamulihan.

### Rujukan